### 25.                Kvalitetsstandard for bostøtte - efter høring

|  |  |  |
| --- | --- | --- |
| Sagsnr.: 710-2019-834 | Dok.nr.: 710-2020-15942 | ***Åbent*** |

###

|  |  |
| --- | --- |
| Tidl. politisk behandling | BY, 28.08.18, pkt. 127 |
| Forventet sagsgang | SS-U, ØK, BY |
| Lovgrundlag | Lov om social service |

###

**SAGENS INDHOLD**

Byrådet skal i denne sag tage stilling til en revideret
kvalitetsstandard for bostøtte på handicap- og psykiatriområdet efter høring.

Kvalitetsstandarden beskriver det serviceniveau, som Byrådet
fastlægger for indsatsen på bostøtteområdet i [adresse]. Beskrivelsen af
indholdet, omfanget og udførelsen af de kommunale ydelser skal sikre sammenhæng
mellem serviceniveau, afsatte ressourcer, afgørelser vedrørende tildeling af støtte
og levering af støtten.

Der er på handicap- og psykiatriområdet begrænsede
muligheder for fastlæggelse af et kommunalt serviceniveau, da området i høj
grad er lovreguleret. Borgere inden for målgruppen har retskrav på bostøtte,
men Byrådet har mulighed for at fastlægge, hvordan bostøtten gives
(hjemmebesøg, skærmbesøg, mv.), og hvilket omfang støtten har (korte,
længerevarende eller kompenserende forløb).

Kvalitetsstandarden for bostøtte dækker visitation til
servicelovens § 85 (hjælp, omsorg og støtte). Den blev senest revideret med
Byrådets godkendelse 28. august 2018.

Den primære ændring i kvalitetsstandarden er tilføjelsen af
en grafisk model, der illustrerer de forskellige former for bostøtte, som
borgerne kan tilbydes i [adresse]. Visualiseringen af serviceniveauet er
udarbejdet med baggrund i anbefalinger fra VIVE (Det nationale forsknings- og
analysecenter for velfærd), som herved imødekommes.

Formålet med tilføjelsen er at tydeliggøre, hvordan borgerne
kan få hjælp af kommunen. Modellen vil også fungere som et redskab i det
pædagogiske arbejde med borgerne og i visitationsøjemed.

Samtidig foreslås det, at sagsbehandlingstiden ændres fra en
måned til tre måneder, da den hidtidige frist ikke har vist sig mulig at
overholde i praksis. Dette skyldes, at der skal indregnes tid til indhentning
af oplysninger, partshøringer á minimum 14 dage, vurdering af behov mv. Til
gengæld tilbydes borgeren hjælp fra Social Indsats, mens sagen er under
behandling.

**VURDERING**

Social og Sundhed vurderer, at den
reviderede kvalitetsstandard giver borgerne bedre klarhed over, på hvilken måde
de kan tilbydes bostøtte i [adresse].

Kvalitetsstandarden styrker kommunens fokus på, at borgerne
i målgruppen får leveret hjælpen via den mindst indgribende indsats, og at
bostøtte i højere grad kan målrettes den enkelte borgers ønsker og behov.

Kvalitetsstandarden for bostøtte har været i høring hos
Handicaprådet. Høringssvaret er vedlagt som bilag. Handicaprådet finder den
reviderede kvalitetsstandard mere tilgængelig og forståelig, men ser gerne, at
afsnittet om handleplan anføres i indledningen. Derudover bemærker
Handicaprådet, at der under afsnittet ’Aktiviteter, der kan indgå i støtten’
står, at arbejdsmarkedsrelaterede indsatser som hovedregel ikke er en del af
kvalitetsstandarden. Rådet mener, at denne formulering er uhensigtsmæssig i en
tid, hvor der arbejdes med helhedsorienterede indsatser.

Social og Sundhed vurderer, at handleplanen med fordel kan
nævnes i indledningen. Derfor imødekommes Handicaprådets forslag ved at tilføje
en sætning under afsnittet ”Jasmin Koch muligt i eget liv”.

Hvad angår formuleringen omkring arbejdsmarkedsrelaterede
indsatser, gør Social og Sundhed opmærksom på, at det er formuleret således, at
bostøttemedarbejdere som *hovedregel* ikke deltager. Det vil sige, at der
vil være mulighed for, at bostøttemedarbejdere ledsager borgere i indsatsen fra
jobcenteret i konkrete tilfælde, hvor borgeren har et særligt behov for
koordinering på side 2.

Derudover er der foretaget formuleringsmæssige præciseringer
under ’Sagsbehandlingstid’ på side 3 på baggrund af Social- og
Sundhedsudvalgets drøftelse af sagen 14. januar 2020.

**ØKONOMI**

Ændringen af kvalitetsstandarden har ingen direkte
økonomiske konsekvenser. Det vurderes, at den reviderede kvalitetsstandard vil
bidrage til, at den stigende efterspørgsel efter støtte kan imødekommes inden
for de nuværende økonomiske rammer uden servicemæssige konsekvenser for
borgerne. Samtidig vil den bidrage til, at borgeren kan være mest muligt i eget
liv.

[adresse] yder aktuelt bostøtte til omkring 250
borgere på handicap- og psykiatriområdet. Budgettet til bostøtteopgaven i
Favrskov Kommune er i 2019 i alt 17,8 mio. kr.

**INDDRAGELSE**

Kvalitetsstandarden har været i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1.   At kvalitetsstandarden for
bostøtte godkendes.

**BESLUTNING**

***Social- og Sundhedsudvalget, 14. januar 2020:***

Fraværende:Ingen

Indstilles godkendt.

***Økonomiudvalget, 21. januar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| 710-2020-20072 | Kvalitetsstandard for bostøtte - godkendt januar 2020 |
| 710-2019-259085 | Handicaprådets høringssvar |